Children of the Grave

Children of the Grave on brittiläisen Black Sabbath -yhtyeen kappale sen kolmannelta studioalbumilta Master of Reality (1971). Se on albumin tunnetuin kappale ja yksi Black Sabbathin suurimmista klassikoista. ”Children of the Grave” on tunnettu kitaristi Tony Iommin raskaasta riffistä, josta useat uuden aallon yhtyeet saivat vaikutteita 1970- ja 80-lukujen vaihteessa.
Kappale on merkitty yhtyeen yhdessä tekemäksi.

”Children of the Grave” on mukana lukuisilla Black Sabbathin kokoelma- ja livealbumeilla. Se oli yhtyeen suosittu konserttinumero ja myöhemmin myös laulusolisti Ozzy Osbourne esitti kappaleen usein soolouransa konserteissa. 

Kappaleesta ovat tehneet cover-version muun muassa White Zombie- ja Tarot -yhtyeet. Suomenkielisen käännösversion ”Hautuumaan lapset” on julkaissut Black Sabbath-covereita levyttävä  Sapattivuosi -yhtye debyyttialbumillaan Sapattivuosi (2003).

Lähteet

Aiheesta muualla
 Black Sabbath - "Children of the Grave" Live Cal Jam 1974 YouTubessa

Luokka:Black Sabbathin kappaleet
Luokka:Vuoden 1971 kappaleet
Luokka:Sodanvastaiset laulut